《晚晴见雪呈梦锡》
宋代·孔平仲

东北风声急，西南日景斜。断云方散锦，飞雪忽成花。

见落初犹少，量深久渐加。远天明映玉，晴地湿团沙。

浩荡随阴气，须臾变水华。清辉迷粉蝶，寒色带昏鸦。

又是流年暮，同居沧海涯。寂寥求自遣，小咏寄诗家。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。